**CONVOCATÒRIA PÚBLICA PER A LA CONCESSIÓ D’AJUTS ESCOLARS ALS INFANTS I ADOLESCENTS DE FONOLLOSA PEL CURS 2019/2020**

# L'ajuntament convoca ajudes escolars per a tot l'alumnat del municipi. Les ajudes per material escolar, llibres i matrícula són per a tots els alumnes empadronats al municipi que van als centres educatius de referència, i es poden sol·licitar fins el proper 31 d'octubre de 2019*.*

Per quart any consecutiu, l'Ajuntament de Fonollosa ha aprovat una convocatòria d'ajudes per material escolar, llibres i matrícula als alumnes empadronats al municipi que cursin estudis obligatoris o educació infantil en qualsevol dels centres de referència: Llar d’infants Rexics, CEIP Sant Jordi de Fonollosa, IES Quercus, SINS Cardener o AMPANS. Les ajudes individuals, que s’atorgaran a tothom qui ho sol·liciti dins el termini establert de 15 dies a partir de la publicació (fins el dijous 31 d'octubre de 2019, inclòs), seran d’un import únic de 80 € pels infants i adolescents que cursin segon cicle d’educació infantil, primària i secundària, i de 60 € pels de primer cicle d’educació infantil. Aquest import es podrà revisar a l'alça segons el nombre de sol·licituds i la disponibilitat pressupostària.

La convocatòria d'ajudes és possible gràcies al finançament extraordinari dels programes d'emergència social de la Diputació de Barcelona, que el Govern municipal decideix destinar en aquest àmbit.

**Per a més informació de la convocatòria i formulari de sol·licitud consulteu el següent enllaç:**<http://www.fonollosa.cat/actualitat/noticies/lajuntament-convoca-ajudes-escolars-per-a-tot-lalumnat-del-municipi.html>

**RESUM DE LES BASES**

 L’Ajuntament de Fonollosa, en la seva sessió plenària celebrada el dia 19 de setembre d’enguany, va aprovar l’expedient relatiu a la convocatòria pública municipal per a la concessió d’ajuts escolars pel curs 2019/2020.

Les ajudes establertes en aquesta convocatòria tenen caràcter voluntari i eventual, essent lliurement revocables i reductibles en tot moment i no generant  cap dret a l’obtenció d’altres subvencions en anys posteriors.

**TIPOLOGIA DE L’AJUT**

Els ajuts objecte de la convocatòria tenen la tipologia següent:

* Ajuts individuals  per matricula i material escolar ( llibres i quotes de material).
* Ajuts individual amb un import mínim de 80 euros pels infants i adolescents que cursin segon cicle d’educació infantil , primària i secundària.
* Ajut individual amb un import mínim de 60 euros pels infants que cursin primer cicle d’educació infantil.
* La prestació econòmica de l’ajuda concedida, no pot superar  el cost de l’activitat subvencionada.
* La quantia de l’ajut a concedir podrà ser revisada a l’alça i està condicionada a la disponibilitat pressupostària.

**BENEFICIARIS DE L’AJUT**

Seran beneficiaris de l’ajut les famílies que compleixin els següents requisits:

* Estar empadronats al municipi de Fonollosa  l’infant o adolescent beneficiari de l’ajut
* Estar  cursant  l’infant i/o adolescent estudis obligatoris o Educació Infantil.
* Estar l’infant i/o adolescent matriculat en un dels centres de referència del municipi: Llar d’infants municipal Rexics, CEIP Sant Jordi de Fonollosa, IES Quercus o SINS Cardener i, en cas d’educació especial, l’escola de referència és AMPANS (Escola Jeroni de Moragas), de Santpedor.

**DOCUMENTACIÓ A PRESENTAR**

Amb la sol·licitud, s'haurà d'adjuntar la documentació següent:

* DNI del sol·licitant
* Volant de convivència o autorització /consentiment  perquè l’Ajuntament pugui consultar si s’està o no empadronat.
* Fotocòpia del llibre de família o document anàleg.
* Declaració responsable de no haver demanat o obtingut cap ajut amb el mateix concepte.
* Fotocòpia de la matricula dels estudis que està cursant.

**TERMINI**

El termini per presentar les sol·licituds és**fins el dia 31 d'octubre d’enguany (inclòs).**

**LLOC PRESENTACIÓ SOL·LICITUDS**

Les sol·licituds, juntament amb la documentació requerida, es podran presentar a les oficines de l’Ajuntament de Fonollosa, en horari d’atenció al públic, de 9:00 a 14:00 hores, i dijous de 16:00 a 19:30h.

**Per a més informació de la convocatòria i formulari de sol·licitud consulteu el següent enllaç:**<http://www.fonollosa.cat/actualitat/noticies/lajuntament-convoca-ajudes-escolars-per-a-tot-lalumnat-del-municipi.html>